16.05.2025.
Општина Рума позива заинтересована лица за ангажовање у оквиру пројекта “Солидарност у кризи – Мирни кутак“, за пружање иновативне дневне услуге у заједници - ургентно збрињавање лица у стању социјалне потребе у акутним кризним ситуацијама под називом „Мирни кутак“. 
Иновативна услуга ће се пружати од 1. јуна 2025. године у оквиру пројекта “Солидарност у кризи – Мирни кутак“, који се спроводи у оквиру програма ‘’Подршка одрживим услугама социјалне заштите у заједници и политикама укључивања на локалном нивоуе’’ из ЕУ ИПА 2020 средстава. Уговорно тело за пројекат је Министарство финансија – Сектор за уговарање и финансирање програма из средстава Европске уније, надлежно министарство за реализацију пројекта је Министарство за рад, запошљавање, борачка и социјална питања, док је Стална конференција градова и општина (СКГО) задужена за имплементацију пројекта. 
Позивамо вас да изразите интересовање за испод наведене позиције слањем попуњеног обрасца пријаве и ваше биографије на српском језику најкасније до 23. маја 2025. године, до 15:00 часова. 
Образац пријаве се може преузети у прилогу објаве конкурса испод. 

1. Позиција на пројекту: Социјални радник 
Активности које ће обављати на пројекту: Одговоран за планирање, програмирање и спровођење активности социјалне заштите са корисницима, креирање индивидуалних програма и извештаја за корисничку групу, одржавање потребне евиденције и документације, рад са корисничком групом и породицама на хармонизацији односа, јачање групне кохезије, доношење групних одлука, развијање групне комуникације и неговање одговорности за понашање унутар групе;  коришћење индивидуалне и групне методе рада са корисницима, организују слободно време, радионице за кориснике као нпр. симулација реалних животних ситуација (разговор за посао, решавање административних проблема, закуп стана, обављање куповине итд.); прикупљање података о социјалном, економском и породичном статусу корисника; спровођење иницијалног интервјуа у циљу процене потреба корисника; израђивање индивидуалних планова подршке и развоја корисника; води документацију и саставља извештаје о корисницма за надлежне институције; помоћ корисницима у остваривању права из области социјалне заштите, здравства, образовања и запошљавања; организује индивидуалне и групне разговоре са корисницима ради пружања емоционалне подршке; помоћ корисницима у решавању породичних и социјалних проблема; помоћ у изградњи самосталности корисника кроз развој животних вештина; сарадња са центрима за социјални рад, здравственим установама, школама, полицијом и невладиним организацијама; координира пријем, боравак и излазак корисника из Мирног кутка; реаговање у хитним случајевима (насиље, злостављање, занемаривање итд.); учествовање у доношењу одлука о хитним мерама заштите корисника; писање препорука за даље поступање; организовање менторских програма за оснаживање корисника (повезивање са бившим корисницима и дељење искуства); успостављање сарадње са школама, организацијама, компанијама које могу послати волонтере за менторство корисницима; креирање индивидуализованих програма за праћење напретка корисника у савладавању вештина потребних за самостални живот.
Услови за пријаву: 
· Високо образовање на студијама у обиму од најмање 240 ЕСПБ бодова по пропису које уређује високо образовање почев од 10.септембра 2005. године или на основним студијама у трајању од најмање  четири године, по пропису који је уређивао високо образовање до 10. септембра 2005. године и одговарајући академски, односно струковни назив утврђен у области: друштвено-хуманистичких, психолошких, педагошких, андрагошких. социолошких наука.
· Искуство на раду у установама социјалне заштите од најмање 2 године.
Период ангажовања на пројекту: од 01.06.2025. до завршетка пројекта (07.10.2025. уз могућност продужетка ангажовања услед продужетка трајања пројекта а најдуже до 10 месеци ангажовања у оквиру пројекта) 
Правни основ ангажмана: уговор о делу
Проценат рада на пројекту у односу на редовно радно време: 33%
Бруто плата, укључујући све порезе и доприносе, на терет запосленог и послодавца: 528,00 еура у складу са курсом пројекта.

2. Позиција на пројекту: Сарадник за пружање психо-социјалне подршке  
Активности које ће обављати на пројекту: спроводи процене да идентификује снаге и потребе корисника, пружа психо-социјалну подршку, промовише отпорност и олакшава процес опоравка за појединце који се налазе у кризним ситуацијама; обезбеђује психо-едукацију у смислу едукације корисника о менталном здрављу, вештинама суочавања, и ресурсима који су им на располагању; Организовање радионица о управљању стресом, комуникацијским вештинама и бригу о себи; организовање радионица о управљању стресом, комуникацијским вештинама и бригу о себи; организовање радионице психолошка "прва помоћ" где се корисници обучавају о основним техникама контроле стреса, анскиозности и напада панике, радионице о управљању конфликтима- интерактивне сесије где корисници могу учити како да реше конфликте мирним путем и асертивном комуникацијом; покретање праксе вођења дневника емоција, где корисници бележе своја осећања и анализирају их уз помоћ стручњака.
Услови за пријаву: 
· Високо образовање на студијама у обиму од најмање 240 ЕСПБ бодова по пропису које уређује високо образовање почев од 10.септембра 2005. године или на основним студијама у трајању од најмање  четири године, по пропису који је уређивао високо образовање до 10. септембра 2005. године и одговарајући академски, односно струковни назив утврђен у области: друштвено-хуманистичких, психолошких, педагошких, андрагошких. социолошких наука.
· Искуство на раду у установама социјалне заштите од најмање 2 године.
Период ангажовања на пројекту: од 01.06.2025. до завршетка пројекта (07.10.2025. уз могућност продужетка ангажовања услед продужетка трајања пројекта а најдуже до 10 месеци ангажовања у оквиру пројекта) 
Правни основ ангажмана: уговор о делу
Проценат рада на пројекту у односу на редовно радно време: 33%
Бруто плата, укључујући све порезе и доприносе, на терет запосленог и послодавца: 528,00 еура у складу са курсом пројекта.

3. Позиција на пројекту: Радник за бригу о деци
Активности које ће обављати на пројекту: прати понашање, изглед и здравље младих корисника; сарађује са другим стручним радницима; игра виталну улогу у стварању негованог и подржавајућег окружења за децу у кризи, помажући им да се осећају безбедно, збринути и оснажени да се крећу у изазовним околностима; одржава отворену комуникацију са децом, слуша њихове бриге, интересовања и потребе, редовно комуницира са родитељима или старатељима, обезбеђујући новости о благостању детета и сваком значајнијем развоју догађаја; прати спровођење планираног програма рехабилитације и по потреби предлаже корекције програма рехабилитације; организовање едукативних радионица, активности у природи (истраживачке шетње са задацима и едукативним изазовима), спровођење јутарње гимнастике - лагане физичке вежбе уз музику, вечерње активности - читање прича и разговор о њима, креативне представе за развој говора и маште, такмичења и игре за физички развој, учење основних животних вештина кроз игру; учење деце да припремају здраве и једноставне оброке на забаван начин; организовање радионица на којима деца уче да препознају, изразе и контролишу емоције, подстицање тимског духа и логичког размишљања кроз различите игре - друштвене игре и такмичења, садња и брига о биљкама како би деца развила одговорност и љубав према природи.
Услови за пријаву: 
· Високо образовање на студијама у обиму од најмање 180 ЕСПБ бодова по пропису које уређује високо образовање почев од 10.септембра 2005. године или на основним студијама у трајању од најмање  четири године, по пропису који је уређивао високо образовање до 10. септембра 2005. године и одговарајући академски, односно струковни назив утврђен у области: друштвено-хуманистичких, психолошких, педагошких, андрагошких. социолошких наука.
· Искуство на раду у установама социјалне заштите од најмање 6 месеци.
Период ангажовања на пројекту: од 01.06.2025. до завршетка пројекта (07.10.2025. уз могућност продужетка ангажовања услед продужетка трајања пројекта а најдуже до 10 месеци ангажовања у оквиру пројекта) 
Правни основ ангажмана: уговор о делу
Проценат рада на пројекту у односу на редовно радно време: 33%
Бруто плата, укључујући све порезе и доприносе, на терет запосленог и послодавца: 462,00 еура у складу са курсом пројекта.

4. Позиција на пројекту: Дефектолог
Активности које ће обављати на пројекту: обезбеђивање да особе са инвалидитетом или другим менталним или физичким сметњама добију неопходну подршку, образовање и ресурсе да напредују у окружењу смештаја у кризном склоништу; доприноси стварању инклузивног и оснажујућег окружења; пружа обуку и консултације другом особљу о разумевању и подршци особама са инвалидитетом; сарађује са другим стручњацима, као што су психолози, социјални радници, радни терапеути и медицинско особље, како би се осигурала свеобухватна подршка особама са инвалидитетом; организовање креативних радионица за кориснике; пружање индивидуалног дефектолошког третмана- рад на развоју когнитивних, социјалних и моторичких вештина кроз прилагођене методе, реедукација психомоторике- вежбе за координацију, равнотежу, графомоторику, просторну оријентацију итд., мултисензорне активности - рад са текстурама, песком, водом, тактилним стимулансима за побољшање перцепције, ритмичке и балансне вежбе - коришћење музике, ритма, покрета за развој моторике и пажње; терапијске игре - слагалице, цртање, сецкање и друге активности за развој фине моторике; обука за рад са дигиталним алатима - ИТ радионице у којима би корисници имали прилику да савладају рад на рачунару и основне дигиталне вештине; помоћ при изради домаћих задатака деце; спровођење техника релаксације - вежбе дисања и опуштања за смањење стреса и анксиозности.
Услови за пријаву: 
· Високо образовање на студијама у обиму од најмање 240 ЕСПБ бодова по пропису које уређује високо образовање почев од 10.септембра 2005. године или на основним студијама у трајању од најмање  четири године, по пропису који је уређивао високо образовање до 10. септембра 2005. године и одговарајући академски, односно струковни назив утврђен у области: друштвено-хуманистичких, психолошких, педагошких, андрагошких. социолошких наука.
· Искуство на раду у установама социјалне заштите од најмање 6 месеци.
Период ангажовања на пројекту: од 01.06.2025. до завршетка пројекта (07.10.2025. уз могућност продужетка ангажовања услед продужетка трајања пројекта а најдуже до 10 месеци ангажовања у оквиру пројекта) 
Правни основ ангажмана: уговор о делу
Проценат рада на пројекту у односу на редовно радно време: 33%
Бруто плата, укључујући све порезе и доприносе, на терет запосленог и послодавца: 462,00 еура у складу са курсом пројекта.

5. Позиција на пројекту: Медицинска сестра 
Активности које ће обављати на пројекту: промовише и штити здравље штићеника, пружа саосећајну негу и олакшава приступ медицинским услугама, на крају доприносећи општем благостању и стабилности појединаца у кризи; пружа медицинску негу и лекове у складу са рецептима у договору са лекаром; врши контролу виталних параметара (мерење температуре, притиска, шећера); санирање и нега мањих повреда; давање преписане терапије; пружање прве помоћи и хитне интервенције - реаговање у случају повреда, болести и сл.; одржавање хигијене и превенција инфекција- контрола санитарних услова, едукација корисника о хигијенским навикама; сарадња са лекарима и здравственим установама; подршка рањивим групама (труднице, деца, старе особе, хронични болесници); одржавање едукативних радионица о здрављу - предавање о хигијени, здравој исхрани и превенцији болести; праћење корисника до надлежног дома здравља у случају потребе; вођење евиденције о здравственом статусу корисника; обука корисника о основним техникама помоћи у хитним ситуацијама; обука корисника о основним техникама помоћи у хитним ситуацијама; помоћ при обављању физиолошких потреба; асистирање корисницима приликом оброка и прилагођавање оброка (сецкање  и пасирање хране); помоћ при одржавању личне хигијене корисницима.
Услови за пријаву:  
· Средње образовање медицинске струке, или у изузетним случајевима средње образовање 3. или 4. степена стручне спреме и завршена обука за посао неговатеља при услугама.
· Искуство на раду у установама социјалне/здравствене заштите од најмање 6 месеци.
Период ангажовања на пројекту: од 01.06.2025. до завршетка пројекта (07.10.2025. уз могућност продужетка ангажовања услед продужетка трајања пројекта а најдуже до 10 месеци ангажовања у оквиру пројекта) 
Правни основ ангажмана: уговор о делу
Проценат рада на пројекту у односу на редовно радно време: 33%
Бруто плата, укључујући све порезе и доприносе, на терет запосленог и послодавца: 363,00 еура у складу са курсом пројекта.

6. Позиција на пројекту: Домар/возач
Активности које ће обављати на пројекту: вршење радова мањих размера и монтаже опреме и пријема залиха, током реализације услуге одржава објекте, опрему и инвентар и обезбеђује исправно функционисање инсталација и других уређаја; вршење поправки и уклањање ситних кварова на инветнару; превоз корисника од Центра за социјални рад до просторија Мирног кутка; пружање услуге задужене за вожњу корисника до других заинтересованих страна ради лечења или прегледа итд.; одржавање возила у исправном и уредном стању; контролисање исправности возила и уговарање поправке возила у сервисним радионицама; стара се о возилу, исправности алата и резервних делова; врши поправку ситнијих кварова на возилу; води евиденцију о употреби возила, пређеној километражи, потрошњи горива и мазива; остварује сарадњу са стручним радницима на терену и пружа им помоћ у ситуацијама када за то постоји потреба.
Услови за пријаву:   
· Средња стручна спрема у најмање трогодишњем трајању са положеном Б. категоријом или у изузетним случајевима основно образовање са положеном Б категоријом за возача.
· Искуство на раду на сличним пословима  од најмање 6 месеци (предност: рад у установама социјалне заштите).
Период ангажовања на пројекту: од 01.06.2025. до завршетка пројекта (07.10.2025. уз могућност продужетка ангажовања услед продужетка трајања пројекта а најдуже до 10 месеци ангажовања у оквиру пројекта) 
Правни основ ангажмана: уговор о делу
Проценат рада на пројекту у односу на редовно радно време: 33%
Бруто плата, укључујући све порезе и доприносе, на терет запосленог и послодавца: 264,00 еура у складу са курсом пројекта.


РОК И НАЧИН КОНКУРИСАЊА
Пријаву са радном биографијом заинтересовани треба да доставе на следећу адресу: Општина Рума, Орловићева 5, 22 000 Рума (н/р Брана Бабурски, радним даном од 07:30 до 15:00 у року од 7 дана од дана објављивања позива на сајту (закључно са 23.05.2025.). Пријаве које нису предате у року неће бити разматране. 


